open-index/open-wikipedia-markdown huggingface dataset:
Moelismu naval

El **modelismu naval** consisti ena costrución de maquetas de barcus, desistiendu dos grandis corrientis; una e **maquetismu estáticu**, i otra e **maquetismu navegabli**.

Ena primera, se pretendi hazel un moelu reuciu lo mas paiciu posibri a una navi rial, desistenti ena atualiá u nu, peru tratandu e logral la mayol fideliá posibri con respetu al orihinal, ena segundera, prima la posibiliá e navegal el moelu, inque tamién se le añiin toa crasi e detallis rialísticus. En moelus navegabris, se chega inclusu a creal lanzaeras de misilis con petardus representandu los proyetilis, radaris i cañonis móvilis, u chiminias que espulsan vapol.

Pal primel chascu, son hundamentalis los estuyus i envestigacionis estóricas, pal segunderu, se realizan a vezis inclusu estuyus avanzaus d´enhenieria, peru lo mas común en tolos chascus es el componenti lúdicu e la tarea.

En el maquetismu estáticu, puemus deferencial dos crasis en hunción de los materialis i ténicas a utilizal; **maquetismu estáticu en maera** i **maquetismu estáticu en plásticu**. 

La maera se gasta normalmenti pa creal moelus de barcus de vela fabricaus ena rialiá en maera, cumu el galeón u el naviu. Se puein creal a partil de kits de fabricantis u bien, partiendu e planus distribuius pol fabricantis u museus i creandu unu mesmu las piezas de maera de horma artesanal. Se complementan los moelus con piezas de latón hundiu u otrus metalis cumu son cañonis, mascaronis de proa u castillus de popa.   

Nel chascu el plásticu se reproucin barcus moernus, cumu fragatas i carguerus fabricaus en metal, heneralmenti partiendu e kits fabricaus pol multitú e fabricantis. Estus moelus se ensamblan con colas, i se pintan a manu u con aerógrafu, i pa terminal, se le colocan pegatinas colos emblemas i ensinias encluias.

## Enlacis

*Páhina prencipal "Asociación Amigus el Moelismu Naval"
*Forus de moelismu naval "La Cuaderna Maestra"
*Páhina prencipal "Puertal de moelismu naval"
*Ship-models.eu *(en ingrés)*
Molinos de Duero

**Molinos de Duero** es un monicípiu assitiau ena província e Sória, en Castilla i Lión, España. Tini 185 abitantis nun ária e 27,27 qm² i una densiá e puebración de 6,78 ab./qm².
Real Monesteriu de Guadalupi

El **Real Monesteriu de [[Guadalupi]]** es un monesteriu assitiau nel puebru del mesmu nombri, ena provincia de Caçris (Estremaúra) declarau patrimoñu dela umanidá pola UNESCO. 

El monasteriu de Gualupi acostidia la Virgen de Gualupi. Patrona de toa estremaura, anombrá la virgen Morenita, por el su color. Según los aconteceris, la virgen se apareció en el sigru treci. Había estao enterrá duranti la envasión arabi, y venía dendi Sevilla.

A lo largu del tiempu muchos reyis y personaji se han encomendao a la Virgen de Gualupi ante una guerra u otrus aconteceris. Cristobal Colón vino a vel a la Virgen enantis de su viaji a America, y aquí se bautizaron los primerus colonus que venían d’America.

## El monesteriu
Obra prencipalmenti mudejal, en él destacan:

* *Ilesia Gótica*, (sigru XIV), de tres navis i bóvedas de crucería. El su retabru mayol es obra de Juan Gómez de Mora, con pinturas de Caxés i Vicente Carducho.
* *Camarín dela Virgin*, obra barroca con liençus de Lucas Jordán.
* *Claustru Góticu*, del arquitetu Alonso de Covarrubias.
* *Capilla de San Jerónimu*, con el su famosu conjuntu de liençus de Zurbarán.
* *Museus*. De pintura i escoltura, de librus miniaus i de bordaus.

## Referencias

## Atijus p'ahuera
Moneas d'euru d'Eslovénia

Las **moneas d'euru eslovenas** tinin toas un diseñu destintu. Huerun prehentás el 7 d'otubri e 2005. El diseñu hue haziu pol Miljenko Licul, Maja Licul i Janz Boljka. Tolas moneas fruhin las 12 estrellas de la UE, la parabra SLOVENIJA (Eslovénia) i el añu d'emprentación.

Eslovénia entró el euru el 1 d'eneru de 2007. Es el trezenu pais en gastal el euru cumu monea oficial. En húniu de 2006 se ponió el cámbeu en 239,640 tólaris pun euru.

## Moneas comemorativas de 2 eurus
Moneas d'euru d'España

Las **moneas d'euro españolas** tinin tres diseñus deferentis pa cá una las tres seris de moneas. Tolos diseñus fruhin las 12 estrellas de la UE i el añu d'emprentación.

## Moneas comemorativas de 2 eurus
Moneas d'euru d'Áustria

Las **Moneas d'euru d'Áustria** tinin un diseñu pa cá valol, con un tema común pa cá seri e moneas. Las de menol valol arreprehentan froris, las del meyu sabulugaris d'arquitetura e la capital Áustria, Viena, i las dos moneas mayoris son pa presonahis austriacus de nombreria. Tolos diseñus huerun hadius pol Josef Kaiser i tamién encruin las 12 estrellas de la UE i el añu d'emprentación.

## Diseñu e los eurus austriacus

## Moneas comemorativas de 2 eurus
Moneas d'euru de Bélgica

Las **moneas d'euru de Bélgica** tinin un diseñu namás palas ochu moneas: la retrataura el Rei Albertu II de Bélgica i el su monugrama rial. Tamién horma parti las moneas el diseñu e Jan Alfons Keustermans de las 12 estrellas de la UU i el añu d'emprentación.

## Primel seri (1999-2007)

## Segundera seri (2008-)
Pa encahal colas órdinis comunis nel diseñu las caras nacionalis de las moneas, Bélgica á atualizau las caras nacionalis de los eurus belgas emitius endi 2008. Las moneas de la primel seri acontinarán huendu válias.

Los cambius son:

*La parti enteriol la monea muestra la retrataura la Su Mahestá don Albertu II Rei de los belgas, de pefril i mirandu pala gocha.
*Pala derecha se ve el monugrama rial, i, pombahu desti, l'abreviación del pais *BE*.
*Pombahu la retrataura apaici la malca del diretol de ceca pala gocha i la malca e ceca pala derecha, palos laus del añu.
*El anillu estiriol tini las doci estrellas de la bandera uropea.

Bélgica es el segunderu pais la Unión Uropea en cambeal las sus caras nacionalis, endispués de Finlándia.

## Moneas comemorativas de 2 eurus
Moneas d'euru d'Alemaña

Las **moneas d'euru alemanas** tinin tres diseñus destintus palas tres seris de moneas. Las de 1, 2 i 5 céntimus huerun diseñás pol Rolf Lederbogen, las de 10, 20 i 50 céntimus tinin el diseñu de Reinhard Heinsdorff i las de 1 i 2 eurus huerun criás pol Heinz Hoyer i Sneschana Russewa-Hoyer. Apaicin en tolos diseñus las 12 estrellas de la UE i el añu d'emprentación. 

Unta el añu, las moneas alemanas tamién tinin una letrina qu'endica la ceca ondi s'acuñó la monea.

* A: Berlín
* D: Múnich
* F: Stuttgart
* G: Karlsruhe
* J: Amburgu

## Diseñu e los eurus alemanis

## Moneas comemorativas de 2 eurus

Image:€2 commemorative coin Germany 2007.jpg|Comemoración del castillo e Mecklemburgu (2007)
Moneas d'euru de Chipri

Las **moneas d'euru chipriotas** tinin tres diseñus destintus. Huerun prehentás el 14 d'otubri de 2005.  Tolas moneas fruhin las 12 estrellas de la UE, las parabrinas KYΠPOΣ KIBRIS (Chipri en griegu i turcu al respetivi) i el añu d'emprentación.

Chipri entró el euru el 1 d'eneru e 2008. Se gorvió el catozenu pais de la UE (unta Malta) en gastal el euru cumu monea oficial. En abril de 2005 se pusu el cámbeu en 0,585274 libras chipriotas pun euru.
Moneas d'euru de Filándia

Las **moneas d'euru filandesas** tinin tres diseñus destintus. El diseñu e las moneas de minol i meyu valol hue haziu pol Heikki Häiväoja i las de 1 i 2 eurus huerun diseñás pol Heikki Häiväoja i Pertti Mäkinen, al respetivi. Tolos diseñus fruhin las 12 estrellas de la UE i el añu d'emprentración.

Las moneas de 0,01 &euro; y 0,02 &euro; no se gastan en Filándia, huerun emprentás una mihina namás, pa colecionistas. 
## Primel seri (1999-2006)

## Segundera seri (2007-)

## Moneas comemorativas de 2 eurus
Monecipiu

Un **monecipiu** (tamién mentau **monicipiu** o **menucipiu**)es una entidá alministrativa que puei agrupal una sola localidá o varias.

El monecipiu está compuestu pun territoriu claramenti definiu por un términu monecipal de límitis fijaus (inque a las vezis no es continuu territorialmenti, en pudiendu destendel-si huera delos sus límitis con esclavis i presentandu enclavis de sotrus monecipius) i la puebración que lo abita regulá jurídicamenti por instrumentus estaísticus comu el padrón monecipal i mecanismus que otorgan derechus, comu el avezindamientu o vezindá legal, que só considera vezinu al abitanti que cumpri determinás caraterísticas —origen u antigüedá— i nu al meru residenti.

Ena antigua Roma, un **monecipiu** (en latín, *municipium*) era una ciá libri que se gobelnaba polas sus própias leis, inque los sus vizinus tinian los derechus de ciaania romana.

Uguañoti se gasta esti términu pa referil-si a una sudevisión alministrativa menol u al conhuntu d'abitantis d'iziu territóriu, que puei estal hormau pol várias puebracionis, rihiu pol un órganu colehiau heneralmenti llamau ayuntamientu, monicipaliá, alcaldia o conceju. Pol estensión, tamién se gasta para referilsi al ayuntamientu u monicipaliá en sí. 

## Monecipius i equivalentis en deferentis paisis

## Referencias
*[ARBIL, anotaciones de pensamiento y crítica: El Municipio, la Comarca y la Región](http://www.iespana.es/revista-arbil/(27)muni.htm)
Montis de Toleu

Los **Montis de Toleu** (Montes de Toledo en castellanu) son una hormación montañosa assitiá ena Península Ibérica, que separa la cuenca e Tahu i la e Guadiana. Tieni un longol máisimu d'esti a oesti dunus 350 qm i un anchón máisimu dunus cien qm enas prosimidais de Sonseca i Puertuchanu. El anchón meyu son unus cincuenta quilómetrus. Acabihan ena Sierra Guadalupi, ondi la cimera la Villuerca Arta chega a una artura e 1.603 m. Costitui el arrayu norti La Mancha.

Se trata duna estrutura rehuvenecia pola orohénia alpina, peru a deferéncia el Sistema Central, nu son bloquis levantaus i undius, sinu qu'es un relievi apalachensi, puestu al descubiertu alatras la entensa erosión qu'afetó a la zona aluspués la orohénia. Son, altonci, crestonis cuarcíticus duna artura unihormi, alreol los 1.400 metrus, que nu án siu afetaus pola erosión glacial.

De los Montis de Toleu partin rius cumu riu Algodor (95 qm de longol i 1250 qm² de cuenca), riu Almonti (afluentis de riu Tahu pola gocha) i riu Amarguillu (afluenti e Guadiana pola derecha). Inclui el parahi protehiu el Parqui Nacional de Cabañeros. Los Montis de Toleu dan nombri a una comarca la província e Toleu i a otra la província e Ciá Rial, que son arrayantis.

Peru tamién desisti algotru elementu paisahísticu destacabri nestus montis, i son los numerosus canchalis. 

## Atihus
*Puertal los Montis de Toleu
Muriel Viejo

**Muriel Viejo** es un monicípiu assitiau ena província e Sória, en Castilla i Lión, España. Tini 66 abitantis nun ária e 11,36 qm² i una densiá e puebración de 5,81 ab./qm².
Montis Uralis

Los **montis Uralis** (russu: Ура́льские го́ры, *Uràlskie gori*, o solamenti Ура́л, *Ural*; en basquil: Урал тауҙары, *Ural tauźarı*) son una sierra desparramá de norti a sul ena Russia ocidental. Esmiença en Cazastán i acaba nel Oceanu Árticu. Es considerá polo regulal la raya natural entri Uropa i Ásia. La isla de Nueva Tierra (en russu, Но́вая Земля́, *Nóvaia Zemlià*) es una continación dela sierra dispués d'avel-si metíu ena mari. 

El longol delos Uralis es dunus 2000 km i la su altol mayol s'ancuentra nel monti Narodnayá (1895 m). El desgastamientu'l suelu delos Uralis hazi qu'esti sea abondanti en mineralis valorosus, en aviendu muchu hierru, carbón, petróliu, pieras preciosas... Estas condicionis naturalis ain favorecíu'l desenroamientu duna carrehila de cidais endustrialis alo longu dela sierra. Es más, duranti la Segunda Guerra Mundial, los Uralis enhuncionarun comu la única huenti d'abastimientu de produtus nessecarius i d'armas pa tola Russia.
Nilu

El **Nilu** (Ena palra árabi: النيل *an-nīl*) es un riu en África. Es el riu de más largol de la Tierra (arreol 6.695 km) i fruyi pal Mari Mediterráneu celca Alehandria. Ahorra el su nombri endi la parabrina griega *Nelios* que senifica Riu del Valli.

El Nilu Brancu fruyi endi el Lagu Vitória en Uganda i pol Sudán hata Kartún, ondi s'apella col Riu Adul pa hormal el Nilu, to pa Egitu. El Nilu Adul fruyi pol Etiopia. Alreol 300 millonis de metrus cúbicus de augua fruyin pol Nilu tolos dias.

El Nilu es mu emportanti p'abondus paisis polos que fruyi. Abondas ciais en Egitu están cuaharingás unta el riu. Tamién las piramis están assitiás celca el Nilu. El riu da la mayoria el áugua gastá pal cautivu en Egitu, pus el restu el pais es un desieltu.

Áin deferentis crasis d'animalis que vivin celca u enas auguas del Nilu, encluendu cocudrilus, páharus, pedis i abondas algotras. Nu los animalis ependin del Nilu pa sobrivivil namás, sinu tamién las presonas que vivin allí la prehisan pa usiu diáriu cumu pa despercuyilsi, suministru d'augua, pa regal los curtivus i algotrus labutus.

:
Oceanía

**Oceanía** es el continenti mas arrutau del mundu, cuaharingá polas grandis islas d'Australia, Papua Nueva Guinea i Nueva Zelanda, assina cumu por una balburda d'islas mas chiquininas, normalmenti coralinas i volcánicas, destribuias pol Océanu Pacíficu. La retolá está arrepará cumu un Continenti, enque Austrália namás tamien es llamau assin.

## Geografia física

## Geografia política
Paísis, dependéncias i territórios:
* Austrália
* Cocus (Astrália)
* Estaus Unius de Micronésia 
* Fiyi
* Guam (EEUU)
* Hawaii (EEUU)
* Juan Fernández (Chili)
* Islas Salomon 
* Kiribati
* Marianas del Norti 
* Islas Marshall 
* Nauru 
* Niue
* Nueva Zelanda
* Palau
* Papua Nueva Guinea 
* Páscua (Chili)
* Pitcairn (Gran Bretaña)
* Polinésia Francesa (Fráncia)
* Samoa 
* Samoa Americana (EEUU)
* Togo 
* Tokelau 
* Tonga
* Tuvalu
* Vanuatu 
* Wallis y Hortuna

## Referencias
Oceanu

]
Se llama **Océanu** a la parti la Tierra ocupá pol áugua marina. 
Se cuaharingó á 4000 millonis d'añus deque la temperatura e la superfici el praneta s'enfrió hata premitil el augua en estau líquiu.
El océanu está suzalachau pol grandis estensionis de tierra que son los continentis i grandis archipiélagus en cincu partis, c'a la vedi tamién se huchean océanus:

**[[Océanu Alánticu|Océanu Alánticu]]*: Assitiau nel oesti d'Uropa i África, i nel esti d'América. S'está achicandu polos efetus de la dorsal alántica.
**[[Océanu Índicu|Océanu Índicu]]*: Assitiau pombahu el sucontinenti Índiu en Ásia. Nel esti d'África i Arábia i nel oesti e Tailándia i Indonésia.
**[[Océanu Pacíficu]]*: Es el mayol de tós. Está entri Ásia i América, el continenti archipiélagu Oceania está assitiau en él.
**[[Océanu Glacial Árticu|Océanu Glacial Árticu]]*: Cubri las arricias auguas que cercundan el Polu Norti.
**[[Océanu Glacial Antálticu|Océanu Glacial Antálticu]]*: Cercunda el continenti llamau Antáltia arreol Polu Sul. Abondas vedis s'audecha a nu citalu pol mé de que los sus lindis nu están mu crarinus i idin qu'el Océanu Pacíficu, el Índicu i el Océanu Alánticu cercundan l'Antáltia.
Oceanu Glacial Árticu

L**'Océanu Glacial Árticu** es una porción dela tierra que s'estiendi sobri la parti más septentrional 'el globu, la cual está abondu cubierta pola banquisa: 13 millonis e km². Los grandis hondonis a más e cuatru quilómetrus e hondura, horman dos rehoyus desapartáo poruna sierra submarina, la caena Lomonossov, que partiendu dela ila e Nueva Zembia asta la Tierra e Ellesmere. Las costas escandinavas i rusas estan precedias poruna larga plataforma continental, inque se hazi más angostu en frenti e América 'el Norti.

Inque cientificamenti se le consiera unu delos cincu océnaus dela Tierra, tamién se le huchea comu Mari Galcial Árticu.

Tieni contatu conel océanu Atlánticu porel norti, recibiendu grandis masas d'água por mol 'el Estrechu e Fram i el mari e Barents. Tamién s'alla en contatu conel océanu Pacíficu a través 'el estrechu e Bering.

Grandis masas de yelu protehin duranti tó el añu a estu océnau delas influéncias atmosféricas, Ena su parti del meyu puedin entontral-si casquetis e yelu e asta 4 m e espesor. Mentris que las grandis capas e yelu suelin hormar-si porel escorrimientu e grandis paquetis e yelu unu acima dotru.

Las temperaturas n'Invielnu sueli andar polos -50&nbsp;°C por mol delos huertis cheirus procedentis e Sibéria, entri qu'en Vranu, cuasi nunca subin por cima delos 0º C; entantu en cuanto ena plataforma continental puedin chegal asta los 30º C.
Oceanu Pacíficu

El **Oceanu Pacíficu** es el cuelpu d'agua salá qu'está entri Ásia i Astralásia nel oesti, las Américas nel esti, el Océanu Antálticu pal sul i el Océanu Álticu pal norti. Es el océanu e más largol i cubri la metá de la superfici del praneta. S'apella al Océanu Alánticu ena línia del sul endi el Cabu e Holnu (Chili) hata l'Antáltica i s'apella pal Océanu Índicu ena línia endi Tasmaña (Austrália) hata l'Antáltica.

Endigual qu'el Alánticu se güervi más anchón, el Pacíficu, poquinu a poquinu está a hadelsi más chequininu. Estu es pol mé que s'está a dobralsi el pranu marítimu pal centru la Tierra - estu se huchea **sudución**. Estus gorpeal i roceal son mu enteosus pus prevocan abondus terremotus i vorcanis deque la presión i es hundeá pa huera cuantis que las rocas se zalachan. Cunadu un terremotu apaici embahu el mari, la movición violenta prouci un tsunami. Esta es la concausa pola que los tsunamis son más comunis arreol el Pacíficu que nalgotru océanu. Abondus vorcanis de la Tierra son tamién islas nel Pacíficu u están enos continentis a poquinus cientus e kilómetrus del lindi el océanu.
Noviembri

**Noviembri** [noˈβjembɾi] (del latín *Nouembrem* [nɔˈwɛmbrɛm] "(mes) novenu") o **Tossantus** es el onzenu (i penúrtimu) mes el añu nel calandáriu gregorianu. Cuenta con trenta dias. El su nombri deriva de bel siu el novenu mes el calandáriu romanu.
Oceanu Índicu

El **Océanu Índicu** es unu e los cincu océanus del muestru praneta. Está assitiau pal esti d'África, pal sul de la Índia, pal oesti d'Oceania i pal norti e l'Antáltia. Tié horma e *U* i está enharetau nel trecel puestu pol tamañu atrasinu el Alánticu i el Pacíficu. El ária total del Océanu Índicu es arreol 73,4 millonis de km².

La prehundiá meya d'esti océanu es de 4.210 m, una mihina más que la el Alánticu. El puntu mas hondón tié 7.725 m i está enas costas de Hava. En heneral, la mayol prehundiá está nel setol noresti el océanu, ondi 130.000 Km.² del hondón oceánicu están a mas de 5.486 m.

## Atijus p'ahuera
Ogañu

***Ogañu*** hue'l nombri dun proyeutu e noticiáriu d'atualización perióica ena redi creau pol EstremaWeb endrentu el su pograma nolmalización lingüística el estremeñu.

El noticiáriu en custión s'alcuentra escrebiu en estremeñu uñificau (siguiendu la ortografia creá pol Ismael Carmona Garcia) i nu tieni un fin lucrativu (ni *Ogañu* ni *EstremaWeb* son impresas), polo que nu pretendi competil con otrus meyus de comunicación.
Omeru

**Omeru** hue un pueta griegu qu'escrebió el puema épicu *[[L'Ilía]]* i *[[L'Odisea]]*. Nu se conoci abondu al tentu el pueta i enclusu se dúa si desistiu enverá. Pa angunus que hue enverá una trupi e presonas que hidun estus puemas. Pa algotrus c'Omeru hue una muhel.
Dalcuerdu cola leyenda, Omeru hue un pueta ciegu que vivió en Ionia, arreol sigru VIII a.C.

## Etimología

El nombri de *Hómēros* es una varianti jónica del eólicu *Homaros*. Su significau es *rején*, *prenda* o *garantía*. Ay una teoría que sostriba qu'el nombri provient duna sociedá de puetas llamaus los oméridas (*Homēridai*), que literalmenti significa «ijos de rejenis», es izil, descendientis de prisionerus de guerra. Comu estus ombris no eran enviaus a la guerra al açabucalsi dela su lealtá nel campu de batalla, no morían nél. Por tanto, cuandu no abía literatura propiamenti dicha (escrita), se les confiaba la lida de arrecordal la puesía épica local i, con ella, los percancis passaus.
 
Tamién s'a sugerido que lo que podría contener el nombre *Hómeros* es un juegu de palabras derivadu dela expresión *ho me horón*, que senifica *el que no ve*.
Outubri

**Outubri** [ouˈtuβɾi] u **otubri** [oˈtuβɾi] (del latín *Octobrem* [ɔkˈtoːbrɛm] "(mes) otravu") es el dézimu mes el añu nel calandáriu gregorianu i esta holmau pol trentiún dias. El su nombri deriva de bel siu el otavu mes el calandáriu romanu.
Oceanu Alánticu

El **Océanu Alánticu** desaparta América, nel oesti, d'Uropa i África, nel esti. S'estiendi dendi el Océanu Glacial Árticu, nel norti, asta la Antáltia, nel sul. L'ecuador lo dividi artificialmenti en dos partis, Alánticu Norti i Alánticu Sul. Su nombri vieni 'el gregu Atlas, unu e los titanis dela mitología grega.

Tieni horma e S i una estensión cercana a los 80 millonis de km², siendu el segundu n'extensión, dispués 'el océanu Pacíficu, cubriendu aprosimamenti el 20% dela superfície dela Tierra.

L'anchura 'el Alántico varía e 2848 km entri Brasil i Libéria a 4830 km entri los Estaus Unius i el norti d'África.

Las cordilleras submarinas asitiás entri la Isla de Baffin, Groenlandia i Escocia s'an estableciu, e moo convencional, comu la lindi entri l'océanu Glacial Ártico i l'Alánticu Norti.

## Heografia

Al esti, el estrechu e Gibraltar horma el límiti conel mari Mediterráneu, al oesti, l'arcu formau polas ilas 'el Caribi lo desapartan 'el mari Caribi.

Al oesti desisiti una conesión artificial entri el Alánicu i el océanu Pacíficu porel Canal e Panamá.

Al suresti, la desapartación conel océanu Índicu se estableci, de moo convencional, porel meridianu de 20° E. Al suroesti la divisória s'a estableciu ena línea de mayol hondura que va dendi el Cabu d'Ornus a la península Antártica, nel pasu e Drake.

Tieni una hondura meya e 3.743 m que s'obtieni gracias a una grandi meseta cercana a los 3.000m de hondura que constituyi el su hondón, uñia a las grandis bahuras que s'ancuentran enus cantus dela misma i que llegan a superal los 9.000 m enas inmediacionis de Puertu Ricu. Nostanti, su númeru d'ilas es relativamenti pequeñu.

La salinidá 'el océanu Alánticu es dunus 36 gramus e sal por kg d'augua i las especies más pescás son la sardine, l'arenqui i el bacallau. Amás, es el océanu más emportanti dela Tierra dendi el puntu e vista cumercial.

### Maris
* Mari Argentinu
* Mari Cantábricu 
* Mari Caribi
* Mari d'Irlanda
* Canal dela Mancha
* Mari del Norti
* Mari delos Sargaçus

## Heologia

La prencipal característica dela topografía 'el hondón marinu (batimetria) 'el océanu Atlánticu es una gran caena montañosa submarina que lo atraviesa e norti a sul, denominá la Dorsal mesoatlántica, la cual se horma ena linde e cuatru placas tectónicas: Uroasiática, Norteamericana, Sudamericana i Africana.

La dorsal s'estiendi dendi Islándia al norti asta aprosimamenti 58 ° e latitú sul, consiguiendu una anchura másima e 1.600 km, aprosimamenti. La profundidá 'el augua sobri la dorsal es inferiol a 2.700 metrus en muchas zonas, y algunus picus sobresalin 'el augua, hormandu ilas.
País

Un **país** (del francés *pays*) es una zona jográfica i una entidá políticamenti endependienti, col su propiu goviernu, almenistración, leis, coltura i, la huerça delas vezis, con una costitución, Policía, Huerças Armás, leis tributarias i una barahunda umana. Un país puei hazel parti d'un estau más grandi (comu puean sel Galis, Cataluña i Wallmapu) o puei sel propiamenti un estau (comu Suiça, Ruanda o Ungría). El conceutu "país" tamién se gasta de continu comu sinónimu d'Estau, o sea-si, un conjuntu d'estitucionis políticas que disponin dun territoriu, una puebración i una soberanía.

*Vel [[Lista e paisis|Lista de paísis]]*
Palra d'El Rebollal

La **palra d'El Rebollal** es un dialetu dela luenga lionesa que normalmenti quea arreconocía comu parti'l artuestremeñu i que se palra ena comarca d'El Rebollal.

Entovia la conservan alreol de 2.500 presonas (entri la genti qu'abita endrentu la comarca i los emigrantis a otrus paisis u otrus lugaris dela Península Ibérica). 

Son emportantis los labutus el profissol Ángel Iglesias Ovejero ("*El habla de El Rebollar. Descripción" i "El habla de El Rebollar. Léxico*"), José Alonso Pascual ("*Robleda. Crónica y descripción del lugar*") i José Benito Mateos Pascual ("*Breve descripción de Peñaparda*").

Nel añu 2003 apaició el primel númberu la rivista eletrónica LA GURULLA i nel añu 2004 el primel libru literariu escrevíu nesta variança: "*[[El corral los mis agüelus]]*".

## Descrición lengüística

### Acomparantis al lionés

* Muación del acabiju -as en -es. Up: *les gallines*, *ellos idíen*, *ellos canten* (en ves de *ellos cantan*). Esta caraitirística se da en San Ciprián de Sanabria, Çamora.

### Acomparantis al estremeñu

* Fechi delas vocalis al caberu delas parabras. Up: *gato* -> *gatu*. *calle* -> *calli*.
* Los verbus acabijan en *-l* en ves de *-r*. Up: *cantar* -> *cantal*.
* Alas vezis nassaliçación delas aspiracionis.

### Propias del dialetu

* Conservación del ditongu -ei en parabras aislás comu *cheiral*.

## Letratura
La trauzión al estremeñu d'El Prencipinu hue hecha nesta variança pol escreviol José Benito Mateos Pascual.

L'escreviol José Benito Mateos Pascual junta l'aditol Álvaro de Benito espubricorin el 21 de hebreru de 2026, pol día dela luenga materna, la trauzión en Palra d'el Rebollal dela novela *[[Los que jidu L'Alicia nel país de las maravillas]]*.

## Meyus de comunicación
Essesti un pograma d'arradiu en Radio Agueda en "Palra d'El Rebollal". El pograma, «¡Vamus de Seranu!», es el primeru nesta variança. Esmeçó el 11 de noviembri de 2024, i es deregíu pol escreviol José Benito Mateos Pascual. S'avía ca lunis alas 8 dela tardi. 

## Referencias


## Biblografía

* 

## Atijus p'ahuera

*Gurulla'' (Rivista)
*https://web.archive.org/web/20081011223813/http://www.lanzadera.com/vaucarrus''Vaucarrus'' (Periódicu)
*Blog a tentu d'El Rebollal
*Habla de El Rebollar
Palra tonal

Una **palra tonal** es aquella palra ena qu'el contolnu la frecuéncia hundamental con el que se prenúncia ca sílaba sirvi pa crial contrastis fonulóhicus i paris ménimus.

El tonu es una caraterística fonulóhica mu enteresanti, que s'alcuentra en tolos continentis, inque el sabulugal típicu son las luengas chinas d'Ásia. A pesal la su amplia difusión nel mundu, las palras tonalis se concentran básicamenti en cuatru rehionis:

# Estremu Orienti.
# África ociental susahariana i palras bantús.
# Mesuamérica i família Na-Dené en Nortiamérica.
# Angunas zonas la selva amaçónica.

Entri las palras uropeas, el suecu tieni dos tonus (gravi u bahu i agú u artu) qu'es contrastivu enas parabras dun lesema, nu enas compuestas.

## Sabulugaris
El idioma chinu es un idioma tonal. Desistin cuatru tonus prencipalis:
*El primel tonu, que se prenúncia e horma sostenia, sin variación.
*El segunderu tonu, qu'esmienza bahu i acabiha artu, tal cumu hazemus en castellanu cuandu hormulamus una pregunta.
*El tercel tonu, que prencipia meyu, alogu baha abondu i acabiha artu.
*El cuartu tonu, u tonu neutru, que se carateriza pol sel cortu.

Es mestel izil qu'el tercel tonu, polo heneral el mas dificultosu e prenuncial, tieni la cualiá e convertilsi nun segunderu tonu cuandu va preceiu d'otru tercel tonu, i tamién que heneralmenti, cuandu se prenúncia acompañau d'otras sílabas (ena mayol parti los chascus) nu se prenúncia el final elevau, sinu que quea cumu nun tonu bahu.

La emportáncia el corretu prenunciaeru los tonus es grandi, ya que puei dal lugal a malentendius i confusionis esagraabris. Pol sabulugal, la siguienti sílaba:
**mā*, en primel tonu senifica "mairi" en chinu, entri otras cosas.
**má*, en segunderu tonu, tieni el senificau e "sésamu".
**mǎ*, en tercel tonu, puei senifical "caballu".
**mà*, en cuartu tonu, "ensurtal".
**ma*, sin tonu, es una partícula enterrogativa. (a vezis s'endica sin marca u meyanti un puntu (·), que nu tieni contornu específicu, i el realizaeru concretu es rihiu pol tonu las sílabas ayacentis. Los gramáticus el mandarín se refierin a esti tonu cumu el tonu liheru (輕聲).

Gracias al tonu puein costruilsi oracionis(nu enteramenti gramaticalis, peru comprensibris) cumu la siguienti:

妈妈骂麻马吗? (en caráteris traicionalis 媽媽罵麻馬嗎?)
*māma mà má mǎ ma*?
'Está la mairi arregañandu al caballu e sésamu?'

Nu ostanti, colas sílabas anterioris ai unus cuantus carateris distintus con senificaus tamién distintus, que viéndulus escritus nu dan lugal a dua, i nel luengahi palrau, inque suenan igual entri sí, se puein deferencial pol contestu.
Pavimentu

**Pavimentu** (el latín *pavimentu*), en arquitetura es la basi oridontal d´una costrución (u las distintas basis de cá nivel d´un eificiu) que sirvi d´apoyu a las presonas, animalis u pal mobiliario. Un pavimentu puei tenel diversas crasis de revestimentu (maera, cerámica...).

En enhenieria, es la capa costituia pol unu u mas materialis que se asiahan sobri el terrenu natural u nivelau, pa mehoral la su resistencia i servil pala circulación de presonas u veículus. Entri los materialis gastaus ena pavimentación urbana, endustrial u vial, están los suelus con mayol capaciá e soporti, los materialis rocosus, el ormigón i las mesturas asfálticas.

Una e las primeras hormas de pavimentación hue la carzá romana, costruia en varias camás. Esta gran obra d´enhenieria logró que angunus trams aigan resistiu duranti sigrus i uguañoti se puean alcuentral en campus u ciáis.
Peagi

S'anombra **peagi** al pagu que s'efetua pa puel gastal un caminu. Ena antigüeá, se llamaba **portalgu** a la suma qu'ebia pagalsi pa cruzal ciertu límiti (puerta) entri dos zonas territorialis.

Normalmenti s'asocia el concetu e peahi a la tasa que se cobra a los meyus de trasporti pol usal infraestruturas de comunicación; pol sabulugal autumóvilis pa puel circulal pol autupistas, que premitin un viahi mas liheru i con mas seguráncia que polas carreteras convencionalis.

El peahi se gasta pa financial la costrución d'infraestruturas de trasporti, cumu carreteras u puentis, sin usal dineru el Estau, que á siu recaudau cumu empuestus, de mó que solamenti pagan aquellus que gastan los peahis, i nu el restu los contribuyentis.

Normalmenti el peahi se paga enas *estacionis de peahi* de la autupista que se esté usandu, ya seya esti troncal u lateral (pa salil de la autupista), inque n'angunas autupistas, en determinaus tramus con muchu tránsitu desisti un sistema e peahi llamau telipeahi (en ingrés, *Free Flow*) que premiti pasal polas estacionis sin chegal a paral completamenti, u con otru sistema que premiti eliminal estas estacionis i con ellu transital pagandu una cifra pol quilómetru meyanti un sistema e pórticus i dispositivus istalaus enus veículus, lo que hazi que seya mestel tenel un aparatu *OBE* (On Board Equipment) pa circulal pola autupista.

Desistin varias crasis de peahi:
* Peahi abiertu: ca ciertu longol ai una caseta e peahi, ondi se paga una cantiá.
* Peahi afechau: al entral ena carretera e peahi, se arrecohi una tarheta i s'abona ena salia, sigún el longol recorriu, sin mas parás entelmeyas (cuandu se gasta el telepeahi nu s'arrecohi denguna tarheta, pos el aparatu s'encarga e rustril la entrá).

* Peahi anual: en angunus paisis, cumu en Suiça, los usuárius pagan anualmenti una cantiá, que s'acreita meyanti una pegatina nel parabrisas, que les premiti circulal pol tolas autupistas librimenti. Aquellus que solamenti la gastan ocasionalmenti, tienin que pagal la mesma cantiá.
* Peahi urbanu: Tasa que se cobra en angunas ciais, pol sabulugal Londris, a los veículus qu'entran nuna zona determiná.
Amas, desisti algotru meyu curiosu e financial las carreteras:
* Peahi ena sombra: costruyi i financia la autupista una impresa comercial i l'alministración paga el peahi e los veículus que circulan pol ella, de mó que se financia colos empuestus, peru s'evita el endeudamientu e la alministración a cortu praçu, inque la esperiencia endica que a largu praçu puei lleval a una quiebra económica.

## Iberuamérica

En Arhentina, los peahis se hizun comunis enus añus 90, endrentu el pograma e privatización d'impresas púbricas, concesionis i rehorma el Estau, que llevó a cabu el gobiernu el presienti Carlos Menem. En coerencia con el restu e las políticas económicas el gobiernu, una tupa rutas nacionalis i provincialis huerun dás en concesión a impresas privás, cumu las Autupistas el Sol, las cualis istalun sistemas de telepeahi.

## Tamién guipal

* Autupista
* Autuvia
* Carretera
* Carzá
* Domeñu púbricu viariu
* Mestura asfáltica
* Pavimentu
## Huentis
Pablo Picasso

**Pablo Ruiz Picasso** (25 outubri de 1881, Málaga - 8 abril de 1973), hue un pintol i escultol español. Está considerau cumu unu delos más grandis artistas del sigru XX. Es más conociu por mé de sel el co-hundaol del Cubismu. Picasso hizu alreol de 13.500 cuairus, 100.000 grabaus, 34.000 librus con dibujus i 300 esculturas o cerámicas.

Picasso encetó a pintal dendi que era zagal. La su primel parabrina hue *lapi*.

Alos 90 nel museu del Louvre de París se hizu una esposición delos sus trebajus. Hue el primel artista vivu en tenel una esposición en essi museu.

Picasso tuvu cuatru ijus con tres mugeris.
## Huentis
  

## Atihus
Península Itálica

La **Península Itálica** o, más raramenti, *Península Apenina*, es una península assitiá nel meiu del Mari Mediterráneu, entri los maris Tirrenu y Adriáticu. En su mayol parti pertenci al actual pais e Itália, aunque nella tamién se asitúan los pequeñus estaus e Cidá 'el Vaticanu i San Marinu.

Se caracteriza pola su forma de "bota", por lo qu'es llamá la bota.
Peroti

**Peroti** (en castellanu *Pedro Muñoz*) es una alqueria assitiá nel norti d’Estremaura i al sul de la comarca Las Hurdis.

## Estória
La puebración está mas cerca al concehu e Pinofranqueau que al de Casal de Palomeru, al que preteneci.

Nel su términu s'alcuentra un dolmin en bastanti mal estau e conservancia, conociu con el nombri e "Astillu los Morus", cerca el cual ai angunus grabaus en unus canchalis. Tamién tiini otras cosas curiosas pol lugal que huchean "La Roáguila" nel caminu El Broncu, ondi la henti palra sobri los holnus de los morus.

El nombri e "Pedro Muñoz" es ebiu a que hue unu d’esus puebrus que huerun repuebraus nel meyevu, pol angún presonahi que se hucheaba assina, de toas hormas, la henti sueli referilsi al puebru con el nombri e Peroti.
Pintura

Ena terminulohia atual la parabra "pintura" es solu una parti e lo que se conoci cumu recubrimientu orgánicu; éstus están hormaus pol pinturas, barnis, esmaltis, lacas, colorantis, sellaoris i tolas crasis d´acesorius cumu los disolventis.

Estus recubrimientus tiinin las siguientis propiedais en graus variablis, sigún seya la composición el recubrimientu: güen fluhu i nivelación; proporción d´aspersión i grosol de pinicla satisfatorius; secau liheru, arta empermeabiliá, güena adesión, flesibiliá i dureza, resistencia a la abrasión i durabiliá.
 
Tamién se refieri en primel lugal a las sustancias gastás pa dal colol i que suelin sel una mestura dun pimentu i un aglutinanti, el cual puei diluilsi mas u menus. Tamién desistin pinturas que nu neseditan un aglutinanti, cumu pol sabulugal: los pastelis, carboncillus, grafitus... Pol destension, tamien se llama assina a angunas obras creás con estus materialis.
Desistin multitú e ténicas válias pa la realización de pinturas, assín cumu de soportis i motivacionis. Las ténicas se puein deferencial en grasas i acuosas. Los soportis en fihus i móvilis. 

La ***pintura*** es la cencia i el arti d´espresal sentimientus, emocionis u ideas, meyanti imáhis u representacionis ohetivas (mundu esteriol) u suhetivas (mundu interiol), creás pol un artista ("pintol") i assitiás en una superfici bidimensional, gastandu deferentis sustancias (materialis u "pimentus") i unas "ténicas pitóricas". Sigún la maestría el artista, la su obra conseguirá u nu, un valol estéticu.

Los estoriaoris el arti dividin a la pintura en períodus i cá época cuenta colas sus respetivas ténicas de pintura.
A partil de la segundera mitá el sigru XIX la pintura sufrió un revolución estraordinaria, nu solamenti ena temática representá, sinu tamién a las nuevas ténicas gastás. Se á chambau en solu un sigru la pintura acaémica lisa i pulia que gasta un luengahi bidimensional pol una nueva horma e pintura rugosa elevá que gasta un luengahi tridimensional llamá Olopintura.

## Atijus

* Complementa • Centru e pintura Pratahorma e promoción pa artistas.
* Prencipius Pitóricus - Pintura i Colol
* Ibiblio.org (en ingrés)
* trompe-l-oeil.info pintura mural de Fráncia mas de 11.000 afotus 
* Pintol Mairil
Península d'Anatólia

**Anatolia** (del griegu *Anatolē*, ανατολή, que senifica 'Orenti' o 'Salienti') o **Asia Menol,** nombri que gastavan pa mentá-la los romanus, es una península assitiá nel Orenti Meyu, ocupá ogañu pola parti asiática de Turquía. En turcu se llama *Anadolu*. Linda pal norti col Mari Negru, pal esti colas sierras del Tauru i l'Antitauru, pal sul col Mari Mediterrániu i pal oesti col Mari Egeu. L'Entalli'l Bósforu i l'Entalli delos Dardanelus la desseparan d'Uropa. Acupa una superfici de 779.452 km². 

Ena Antiga Grecia se la mentava namás que por Asia, esparramandu-si alogu'l nombri a tol continenti.

## Estoria
Anatolia es el briçu duna tupa de cevilizacionis estóricas desenroás ena península dendi la Prestoria. Angunus assentamientus neolíticus destacaus son Çatal Hüyük, Çayönü, Nevali Çori, Hacilar, Göbekli Tepe i Mersin. El puebramientu del renombrau assentamientu de Troya, al oesti d'Anatolia, escomençó mesmamenti duranti'l Neolíticu. 

Ena Antigüedá huerun muchus los puebrus que pularun pa Anatolia. El primeru meretosu de sel mentau huerun los etitas, un puebru d'origi induropeu, llegau a Anatolia duranti'l mileniu 2 a.C. pa apropial-si ligeramenti dun gran territoriu i hormal un imperiu que llegó a dominal las rutas comercialis i a lucheal contra los egicius. Aluegu dellus muchus huerun los que quixun assental-si n'esta región pa apontonal el su poel: cimerius, frigius (los enventoris dela moneda), griegus, persas, celtas, romanus, armenius, godus, bizantinus, otomanus... Estus últimus truxun l'Islán ala región, religión que s'á queau ata ogañu. 

Duranti la Primel Guerra Mundial los turcus tentarun d'achacinal tolos assírius, armenius i griegus d'Anatolia. Los pocus que quearun vivus se tuvun de dil aluegu d'arrematal la guerra, i l'añu 1923 hue creá n'Anatolia la Turquía moerna, con puebración possimenti turca i, en menol cantidá, kurda.
Pirineus

Los **Pirineus** (en castellanu, *Pirineos*; en francés, *Pyrénées*; en catalán, *Pirineus*; en ocitanu, *Pirenèus*; en aragonés, *Perineus*; en vascu, *Pirinioak*) son una sierra nel suroesti d'Uropa cuyus montis horman una raya natural entri España i Fráncia. Desapartan la Península Ibérica e Fráncia, i s'estiendin por cuasi 430 km, dendi el Golfu e Vizcaya, nel Océanu Atlánticu astal cabu e Creus, nel Mari Mediterráneu.

Ena su mayol parti la cresta prencipal delos Pirineus horma la raya francu-española, con el Prencipau d'Andorra encrustau entri los sus vecinus. La prencipal escepcion a esta regra es el Valli D'Arán, que pertenci a España inque se asihada ena cara norti dela cordillera. Otras anomalías orográficas incluyin la Cerdaña, i el enclavi español e Lívia.

## Atihus
Polígonu Nueva Ciá (Méria)

El polígonu **Nueva Ciá** es el bárriu mas puebrau la ciá e Méria, província e Baahó i capital d'Estremaura (España).

Nesti polígonu resiencial vivin alreol de 20.000 presonas, i las costrucionis varian dendi pisus de proteción oficial i "chalets" en grandis urbaniçacionis, a angunas casas antiguas con corralis, es izil, desisti una gran varieá, i en cuantu al estilu costrutivu, nu se sigui un patrón determinau.

## Acesus

"El Polígonu" (cumu sueli sel llamau polos emeritensis) quea deseparau el restu la ciá pol riu Guadiana, asínque los acesus al centru se hazin polas puentis Lusitania i Fernández Casado (normalmenti llamá "Puenti Nueva"), amas de pola puenti romana (siendu esta úrtima peatonal).

Es posibri entral al Polígonu Nueva Ciá diretamenti endi l'autuvia "Mairil-Baahó" i endi l'autuvia Via la Prata (esti barriu es puerta oesti e Méria), i s'alcuentra uñiu meyanti dos callis al polígonu endustrial "El Prado", el mayol núcleu endustrial de la ciá.

Eno qu'a servícius púbricus se refieri, las línias d'autubusis urbanus que pasan polas deferentis parás son la 4 i la 6, que llevan al centru la ciá, i la 5 i 8, cercularis. Desta horma, pasa un autubús ca 15 minutus ena mayol parti las parás.

## Costrucionis emportantis

Ebiu a la su gran puebración, nel polígonu "Nueva Ciá" s'alcuentran assitiaus várius los eifícius mas emportantis la ciá, entri los que destacan los siguientis:

* **Bibliuteca Púbrica el Estau "Jesus Delgado Valhondo":** Bibliuteca assitiá frenti a la estación d'Autubusis i huntu al parqui las "7 Sillas", es un eificiu moelnu al que van a estuyal dendi zagalis u chirivehis, a presonas preparandu oposicionis i ancianus pa leyel.
* **Centru Comercial "El Foro":** El centru comercial i d'óciu con mayol acetación entri los emeritensis i abitantis de las puebracionis arrayantis, ebiu en parti a los sus cinis.
* **Ciá Eportiva:** Enas traseras la "Guárdia Cevil", se prevei que chegui a sel unu los centrus eportivus mas emportantis d'Estremaura.
* **Escuela d'Alministración Púbrica**
* **Estación d'Autubusis de Méria:** Estación costruia en ladrillu pola Hunta d'Estremaura assitiá en Avenida de la Libertad, frenti a la Bibliuteca Púbrica el Estau.
* **Estuyus centralis de Canal Extremadura**
* **Estuyus rehionalis de TVE**
* **Feria de Muestras de Mérida:** Antigua navi endustrial reabilitá (las navis de "La Cross", de las que a partil duna se costruyó esti eificiu). S'alcuentra assitiá cerca el Palaciu e Congresus.
* **Ospital de Méria**
* **Paláciu e Congresus:** Assitiau unta el riu i frenti a la puenti Lusitania i la Bibliuteca Púbrica el Estau, es unu los eificius que horman la parti moelna e Méria.
* **Polieportivu Guadiana:** Sé el equipu e baloncestu e Méria, assitiau unta l'Escuela d'Alministración Púbrica.
***Escuela e Tráficu la Guárdia Cevil:** Lugal nel cuál se preparan los guárdias cevilis pa especializalsi en tráficu.
Pran Badajós

El **Pran Badajós** () hue una seri d’atuacionis el Estau español al tentu dela Província de Badajós, esminciás en 1952 i que'l su fin era creal un sistema mehorau d’eletrificación, riegu, trashormación i comercialización pa la agricurtura pacensi,  teniendu cumu basi el riu Guadiana i cumu ohetivu mehoral la proución i renta agraria e la província. 

## Lehislación
La primel lei hue aprebá el 5 d’abril de 1952 i pubricitá nel BOE (Boletín Oficial el Estau) el 6 d’abril de 1952. El prazu al prencipiu era e 14 añus (1952–1965), peru alogu se moificó en 1963 i de nuevu en 1971, estendiéndulu hata 1975.

## Obra social
La obra social mas valiosa es el movimientu e presonas cifrau ena costrución de 6.000 viviendas familiaris, p’asental a otrus tantus empresarius agrícolas.  

Cumu obras idráulicas mas emportantis quean los 3.500 millonis de metrus cúbicus de capaciá de embalsi ena cuenca e riu Guadiana, colas presas prencipalis de Cíhara, la e Garcia e Sola (Puertu Peña), la e Orellana, la e Zúhar i la e Montihu, pa regal mas de 100.000 etárias. Se hizun centralis idruelétricas con una potencia e 71.000 Kilowatius.

## Farta d’endustrialidación
La fasi mas creticá es la de la farta d’endustrialidación, si bien con relación al Pran se superun las previsionis de fabricación de piensus componius, mataerus, desmotau d’algodón, tehius d’algodón, cementu, motoris, cervezas, enulóhicas (vinu),  eleoténicas (aceite) i semoleras ; si bien nu se chegó al ohetivu marcau en conservas vehetalis (95 pol 100), fertiliçantis (91 pol 100) i secaerus de produtus vehetalis (76 pol 100).

## Bibliografía
* Martín Lobo,  Manuel, *El Plan Badajoz, ¿éxito o fracaso?*, Badajós, 2002
* Medina, Juan, *El Plan Badajoz y el desarrollo económico de la provincia*, Tecnigraf Editores, Badahó, 2002
Praneta

Un **praneta**, tamién conociu comu **estrella descabrijá** hormi a la definición hecha el 24 Agostu 2006 pola Unión Astronómica Entrinacional, es un cuelpu celesti que repia en una órbita en reol duna estrella, tien massa bastanti paque la su própia graveá superi las huerças cuelpu arriscau de mó qu’assuma una horma con equilíbriu idrostáticu (mas u menus esférica) i que aiga limpiau la su vizindá de la su órbita. Tolos pranetas solaris i praticamenti tolos estrasolaris s’encluin en estas definicionis. 

Ena última décaa huerun descubiertus mas de 200 de pranetas extrasolaris, aprevandu entocis que l’essesténcia destus cuelpus es univelsal.
Piotr Ilich Chaikovski

**Pyotr Ilyich Tchaikovsky** (tuvu nacéncia en Kamsko-Votkinsk, 7 e mayu e 1840; espenó en San Petersburgu, el 6 e noviembri e 1893) hue un compositol russu que vivió nel perió románticu. Es el más populal de tolos compositoris rusus. Escrebió melodías escitantis, dramáticas i prenas d'emocionis. Deprendió abondu estuyandu la música e Uropa oriental, peru la su música tamién suena mú rusa. Las sus composicionis enculin 11 óperas, 3 valsis, música d'orquesta, música e cámara i arreol 100 cancionis. Los sus valsis: *El lagu e los cisnis*, *El cascanuedis* i *La bella dulmienti* tién angunas de las mehoris melodías de tola música crásica.
Pranetas essusolaris

Un **praneta essusolal** es un praneta qu'orbita alreol duna estrella que nu es el sol i, desta holma pretenci a algotru sistema pranetáriu destintu al muestru.

Inque la dessisténcia de essupranetas se barrunta endi siempri, nu hue descubiertu negunu enantis de la décaa los 90. Inque endi altonci, sabemus de la dessisténcia dunas pocas e duzenas i unus pocus son descubiertus cá añu. Estus descubrimientus hazin cavilal ena posibiliá de qu’angunus puein tenel via estraterrestri. Ogañoti, ya s'án catalogau unus 200, inque siempri ái endícius de la imposibiliá d'alcuentral holmas de via cumu las que conocemus.

La huerça los pranetas tiinin un tamañu superiol al de Húpiter i hiran en órbitas mas pronpincuas que las sus estrellas, inque los centíficus izin que s'ebi a las deficurtais que tenemus entovia de detetal otrus pranetas i nu polque essas condicionis nu seyan mas comunis.
Asturias

El **Prencipau d'Asturias** (n', gallegu-asturianu *Principao d'Asturias*) es una comunidá utónoma uniprovincial d'España. Alcibi el su nombri pol mé de razonis estóricas, al sel l'ereeru la Corona d'España el que ostenta el títulu e Préncipi d'Astúrias. La su capital es la ciá d'Ovieu, huendu Gijón la ciá más puebrá.

## Geografia

Está assitiá junta`l mari Cantábricu, ena vertienti norti la cordillera Cantábrica. Está limitá al oesti pol Galícia, al sul pol Castilla i Lión, al esti pol Cantábria i al norti pol mari Cantábricu.

Las sus costas son mu escarpás i recortás, holmandu prayas, rias i cabus. Los tozus son escasamenti estensus, anque d'águas rápias. Una de las zonas mas elevás desta región correspondi a los Picus d'Uropa, que arcançan los sus 2600 metrus d'altutú, i ondi essesti un parqui nacional. Las sus prencipalis ciais son: Ovieu, qu’es la capital de la Comuniá Autónoma, Gijón, Avilés, Langreu i Mieres, ondi concentra-si la mayol parti la puebración, contrastandu con las áreas de vaziu umanu, que se correspondi conas áreas montañosas.

## Luengas
Las luengas d'Astúrias son el castellanu&nbsp;(oficial) i el asturianu. Tamién essesti una parla de transición entri el asturianu i el gallegu, el eunaviegu u gallegu-asturianu.

## Referencias
Produtu interiol brutu

El **productu interol brutu** (**PIB**) apresenta la suma (en valoris monetárius) de tolos bienis i servicius finalis producius nuna determiná rehión (bien sea paisis, estaus, cidais…), duranti un periou determinau (mes, trimestri, añu, etc.). El PIB es unu delos indicaoris mas usaus ena macroeconomia con el objetu e mesural a atividai económica duna rehión.

Nel cómputu ’el PIB, se consiera namás que bienis i servicius finalis, excusandu dela cuenta tolos bienis e consumu intermediáriu. Estu se hazi cona idea d’evital el problema de conta-lus dos vezis cuandu los valoris heneraus ena caena e produción aparecin contaus dos vezis ena suma ’el PIB.

Esi cáculu podi hazel-si sigún el costi delos fatoris o delos precius e mercau. La relación entri dambus s’obtieni restandu al PIB valorau a preciu e mercau, los arbitrius indirectus ligaus a la produción (Ti) i quitándo-le las sunvencionis a la explotación (Su). Aleatoriamente se puedi agregal, sigún algunus economistas, los *royalties*.

:PIB_{cf} = PIB_{pm} - T_{i} + S_{u}    \,